17/08/2016 | Administración LocalMunicipal
Cerceda
Secretaría
Convocatoria de axudas dirixidas ás familias para o transporte escolar. Curso 2016-2017.

Anuncio En Xunta de Goberno Local celebrada o día 11/8/2016, acordouse aprobar a Convocatoria de Axudas dirixidas ás familias para o Transporte Escolar. Curso 2016-2017, que consta no Anexo que segue. E mais proceder á publicación da presente Convocatoria no Boletín Oficial da Provincia, no Taboleiro de Edictos do Concello, así como na web municipal e na Sede Electrónica Municipal. O que se publica para xeral coñecemento e para o cómputo do inicio do prazo de presentación de instancias que comenzará a contar dende o seguinte o da publicación deste anuncio no BOP. Cerceda, 11 de agosto de 2016. O Alcalde-Presidente José García Liñares. Anexo CONVOCATORIA DE AXUDAS DIRIXIDAS ÁS FAMILIAS PARA O TRANSPORTE ESCOLAR. CURSO 2016-2017.1. Obxecto. O obxecto da presente convocatoria é ofrecer ás familias de Cerceda, en concorrencia competitiva, axudas para facer fronte aos gastos de transporte escolar do alumnado que curse bacharelato ou ciclos de formación profesional impartidas en centro públicos.2. Requisitos. Os requisitos serán os establecidos na Ordenanza Xeral de Subvencións do Concello de Cerceda e mais os seguintes: a) Que o alumno/a para quen se solicita a axuda teña a residencia efectiva no Concello de Cerceda xunto a seus pais ou titores. b) Que o alumno/a para quen se solicita a axuda teña a matrícula nalgún curso de bacharelato ou ciclos formativos. c) Que o alumno para o que se solicita a axuda non repita curso. d) Cumprir os requisitos económicos que esixe esta Convocatoria. Os alumnos que no curso anterior abandonasen ou desistisen dos seus estudios non terán opción estas axudas.3. Persoas destinatarias. Unidades familiares de convivencia con persoas que cursen bacharelato ou ciclos formativos, cuxa idade non supere os 25 anos. Aos efectos desta convocatoria considéranse que forman a unidade familiar de convivencia os seguintes membros: ­ Cónxuxes ou titores legais ou parellas de feito ou situación análoga, ­ Os fillos e as fillas maiores de idade con discapacidade física, psíquica ou sensorial ou, incapacitados xudicialmente, suxeitos á patria potestade prorrogada. ­ Os fillos e as fillas solteiros menores de 25 anos no ano 2016 e que convivan no domicilio familiar. Asemade a efectos destas bases considerase familia monoparental as formadas por un único proxenitor con fillos menores ao seu cargo. No caso das casos das parellas de feito, separadas ou candos ambos proxenitores consten no libro de familia ou documentos que legalmente o substitúa deben aportar documento do xulgado que outorgue a custodia ou tutela dos fillos a un dos proxenitores para ser considerados familia monoparental. Os ingresos de todos os membros mencionados serán tidos en conta a efectos de determinar a situación económica da unidade de convivencia. Nos sopostos de nulidade, separación ou divorcio a persoa destinataria da axuda será a o pai ou nai que teña atribuída a custodia do menor, de acordo co establecido no convenio regulador ou sentenza xudicial. No suposto de acollemento o destinatario da axuda será a persoa ou persoas que teñan adxudicada por resolución administrativa ou auto xudicial. En ningún caso poderán ser destinatarios da axuda os proxenitores privados da patria potestade dos fillos ou cando a tutela ou garda fora asumida por unha institución pública. Para acreditar os datos relativos á unidade familiar, a persoa solicitante presta o seu consentimento para que o Concello poida comprobar de oficio os datos do Padrón de habitantes correspondente ao seu domicilio, e solicitar ó departamento correspondente un informe de residencia das persoas convivintes pertencentes á unidade familiar.4. Contías das axudas.1. A axuda para transporte escolar para o curso 2016-2017 é de 200,00 € para todo o alumnado que cumpra os requisitos do punto 2 e se atope nalgunha das seguintes situacións: a) As familias monoparentais que teñan unha renda per cápita mensual entre o 1,5 e o 1,7 do IPREM, poderán beneficiarse da axuda establecida. b) O resto das familias que teñan unha renda per cápita mensual igual ou inferior ao 1,5 do IPREM, poderán beneficiarse da axuda establecida.2. No caso de que nunha mesma familia haxa varias alumnos que cumpran cos requisitos destas bases, cada un delas/es recibirá a contía que lle corresponde segundo o establecido nesta convocatoria.5. Cálculo da renda per cápita familiar mensual.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre seis meses.2. Para o cálculo da renda per cápita terase en conta os datos ecónomicos dos seis meses anterios a solicutude e o importe do IPREM (indicador público de renda de efectos múltiples) do ano 2016 que é de 532,51 euros mensuais.3. A renda familiar obterase da suma das rendas de cada un dos membros computables da familia que obteñan ingresos de calquera natureza.4. Caso de divorcio ou de separación legal dos pais, non se considerará membro computable quen non conviva co alumno. Non obstante, se for o caso, considerarase membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.5. Caso de separación ou divorcio dos proxenitores con custodia compartida acreditada mediante sentenza xudicial, as rendas de ambos os proxenitores incluiranse dentro do cómputo da renda familiar.6. Lugar e prazo para presentar as solicitudes.1. As solicitudes, segundo o anexo 1, deberán presentarse no Rexistro Xeral do Concello de Cerceda ou ben por calquera dos medios sinalados no artigo 38.4 da Lei 38/1992, de 26 de novembro, de Réxime Xurídico das Administracións Públicas e Procedemento Administrativo Común.2. O prazo para presentar as solicitudes será dun mes, que contará a partir do día seguinte ao que se publique esta convocatoria no Boletín Oficial da Provincia da Coruña. O prazo terá carácter improrrogable, agás no suposto de que o último día do prazo sexa inhábil, neste caso, entendersae prorrogado ó primeiro día hábil seguinte.7. Solicitudes e documentación.1. As persoas que desexen optar ás axudas deberán presentar a solicitude segundo o anexo I. As solicitudes poderán obterse nas oficinas do Rexistro Xeral do Concello de Cerceda ou tamén poderán descargarse do portal web do concello, no enderezo electrónico http://www.cerceda.org. 2. Logo de cubrir a solicitude, deberán presentala xunto coa documentación correspondente. A solicitude deberá ser asinada polo pai, a nai ou titor/a do alumno, excepto nos supostos de separación ou divorcio, nos cales deberá ser asinada polo proxenitor que teña a custodia do menor.3.1. Xunto coa solicitude, presentarase a seguinte documentación: a) Unha fotocopia do DNI da persoa solicitante da axuda. b) Fotocopia do Libro de familia, ou documento análogo que o sustitúa c) Fotocopia do libro de familia numerosa. d) No caso de discapacidade dalgún membro da unidade familiar incluído na solicitude, deberá presentarse unha fotocopia compulsada do certificado do grao de minusvalía, o certificado da seguridade social de pensión de incapacidade permanente nos graos de total, absoluta ou grande invalidez ou a documentación que acredite a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. e) Fotocopia da matricula do curso 2016/2017 f) Fotocopia expediente académico 2015/2016. g) Informe de vida laboral completo e actualizado expedido pola tesourería da seguridade social, con data máxima de un mes antes da data de apertura de esta convocatoria. No caso telo solicitado, presentarase a copia do resgardo de dita solicitado presentarase copia do resgardo de dita solicutude e adxuntarse o informe en canto sexa emitido e recibido. As persoas que teñan a condición de empregados da administración publica e a súa vida laboral se rixa por entidades distintas da seguridade social deberán presentar certificación que sustitua a vida laboral. f) Impreso de autorización para obtención de datos tributarios do ano fiscal que corresponda de todas as persoas computables para o calculo de renda per càpita. As persoas non obrigas a declarar presentarán igualmente dita autorización. É obriga e responsabilidade das familias estar ao corrente dos seus datos fiscais ante a axencia estatal da administración tributaria. (Anexo II) g) Un certificado bancario do número de conta ou unha fotocopia da cartilla bancaria, onde se vaia a realizar o ingreso da axuda. h) Declaración responsable de acordo co anexo III. i) Sentenza de divorcio, separación ou convenio regulador, de ser o caso. j) No caso de unións de feito ou situación análoga, copia de senteza de garda, custodia. k) No caso de menores en situación de acollemento por resolución administrativa ou auto xudicial, copia de certificado do organismo competente. k) Declaración xurada da composición da unidade familiar. (Anexo IV) 3.2. Xustificantes de ingresos: a) Persoas traballadoras en activo: a.1.) Persoas traballadoras por conta allea: - Fotocopia das nóminas de enero a xuño de 2016, de tódolos membros computables da unidade de convivencia. a.1.) Persoas traballadoras por conta propia: - Fotocopia de pagos a conta do IRPF do primeiro trimestre do ano 2016, para empresarios/as ou profesionais (modelo 130 ou 131) - Fotocopia dos xustificantes das cotizacións a seguridade social e liquidacións dos pagos fraccionados de xaneiro a xullo de 2015 (ambos incluídos). - No caso persoas que se atopen no réxime especial da agraria, IRPF 2015. b) Pensionistas: - Xustificante da pensión mensual. As persoas perceptoras da pensión de incapacidad permanente total ou parcial, deberán presentar o informe de vida laboral e a tarxeta de demandante de emprego actualizada. c) Demandantes de emprego con prestación contributiva ou subsideo: - Certificado de prestacións do INEM dos meses de xaneiro a xuño de 2016. - Vida laboral da seguridade social actualizada. d) Demandantes de emprego sen prestación: - Fotocopia da tarxeta de demandante de emprego, que terá unha antigüedade mínima de un mes, anterior a data da convocatoria. - Vida laboral da seguridade social actualizada. e) Persoas perceptoras de RISGA e RAI - Xustificante da contía mensual. - Copia do documento de notificación da concesión. f) Declaración de outras axudas (Anexo V) Cando por razón alleas á persoa solicitante, non sexa posible achegar a documentación requirida, poderá ser subsanado mediante declaración responsable, sendo esta circunstancia obxecto de valoración polos servizos sociais. Cando coa solicitude se presente resgardos de haber solicitado algunha documentación precisa para tramitar a axuda, os documentos pendentes achegáranse en canto sexan recibidos.4. As solicitudes non poderán ser reformuladas.7. bis. Prazo de resolución e notificación. O prazo máximo para resolver e notificar a resolución sobre a concesión da subvención non poderá exceder de tres meses.8. Órganos competentes.8.1. Órganos de instrucción e resolución. A instrucción do procedemento corresponde á Concellería de Servizos Sociais. A resolución do procedemento corresponde á Xunta de Goberno Local, por delegación da Alcaldía-Presidencia conferida por Decreto 849/2015 (BOP 191, de 6/10/2015). 8.2. Órgano de avaliación. A avaliación das solicitudes presentadas correspóndelle ao seguinte órgano colexiado de valoración formado por: - Presidencia: Concelleira de Servicios Sociais, Educación e Igualdade. - Vocais: As traballadoras sociais Dna. Natalia Rodríguez Viqueira e Dna. Alba Roel Barbeito 9. Obrigas das persoas beneficiarias.1. Son obrigas das persoas beneficiarias da axuda as seguintes: a) Realizar o gasto de acordo coa finalidade para a que se lle concedeu a axuda económica. b) Someterse ás actuacións de comprobación por parte do Concello e as de control financeiro que lle corresponda á Intervención municipal. c) En xeral, cumprir con todas as obriga dispostas no artigo 14 da Lei xeral de subvencións. d) Asistir ás clases con regularidade desde o inicio do curso.2. O incumprimento dará lugar á revocación do outorgamento da subvención e a incoación, no seu caso, do procedemento de reintegro.10. Documentación para a xustificación.1. A xustificación da subvención farase coa presentación no Rexistro Xeral do Concello de Cerceda dos seguintes documentos: a) O anexo IV b) Un certificado de asistencia regular dende comezo de curso ata 1 de decembro de 2016, expedido polo centro de estudos onde se atope matriculado o alumno do cumprimento da obriga establecida no artigo 10.1 d) das presentes bases.11. Prazo de xustificación 1. O prazo para presentar no Rexistro Xeral do Concello a documentación xustificativa comenzará o 1 de decembro e rematará o 20 de decembro de 2016.2. De non presentar a xustificación dentro do prazo establecido, entenderase que o interesado desiste da súa petición, o que será aceptado de plano polo órgano competente que declarará concluso o procedemento.12. Pagamento da subvención. O pagamento da axuda concedida farase efectivo logo da presentación da documentación xustificativa.13. Disponibilidade orzamentaria. Para as subvencións incluídas na presente convocatoria, reservarase crédito na partida 326.480.00: “Ensino. Premios e bolsas” dos vixentes orzamentos do Concello de Cerceda, por un importe total de 5.000,00 euros.14. Publicación da convocatoria e da concesión das subvencións. A presente convocatoria publicarase no Boletín Oficial da Provincia, con expresión da convocatoria, o programa e o crédito orzamentario ao que se imputen, beneficiarios, cantidade concedida e finalidade da subvención. Será tamén obxecto de publicidade no Taboleiro de Edictos do Concello, na web municipal http://www.cerceda.org e na Sede electrónica municipal https://sede.cerceda.esDarse publicidade da concesión das subvencións na páxina web municipal e na Sede electrónica municipal. Disposición adicional Primeira. Esta convocatoria ríxese pola Ordenanza Xeral de Subvencións do Concello de Cerceda BOP, núm.120, de 26 de xuño de 2014). Disposición adicional Segunda. Contra a resolución de outorgamento das subvencións, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.